Σπύρος Πολλάλης

Ο Σπύρος Πολλάλης (1962 - 27 Δεκεμβρίου, 2022) ήταν αξιωματικός του Ελληνικού Πολεμικού Ναυτικού και δήμαρχος Τροιζηνίας-Μεθάνων την περίοδο 2019-2022.

 Βιογραφία 
Είχε καταταγεί στο Ελληνικό Πολεμικό Ναυτικό το 1980 και από το 1984 του απονεμήθηκε ο βαθμός του Σημαιοφόρου. Υπηρέτησε ως Ανώτατος Αξιωματικός του Πολεμικού Ναυτικού.

Ανακοίνωσε για πρώτη φορά την υποψηφιότητά του στις δημοτικές εκλογές για δήμαρχος Τροιζηνίας-Μεθάνων στις 14 Δεκεμβρίου 2018. Με καταμετρημένο το 82,61% στον Δήμο Τροιζηνίας-Μεθάνων εκλέχθηκε δήμαρχος στις 2 Ιουνίου 2019, αφού προηγήθηκε με 58,57% έναντι 41,43% του τέως δημάρχου Κώστα Καραγιάννη. Είχε δηλώσει πως θα ήταν εκ νέου υποψήφιος στις αυτοδιοικητικές εκλογές του 2023.

Ήταν πατέρας δύο παιδιών, του Χρήστου και της Μαρίας.

 Θάνατος 
Απεβίωσε από έμφραγμα του μυοκαρδίου στις 27 Δεκεμβρίου 2022, σε ηλικία 60 ετών.

Παραπομπές

Κατηγορία:Έλληνες αξιωματικοί του Πολεμικού Ναυτικού
Κατηγορία:Δήμαρχοι Τροιζηνίας-Μεθάνων